# Phallus indusiatus

Phallus indusiatus Phallaceae familiako onddo espezie bat da. Normalean ezkongaien beloa deitua, Phallus familiako onddo bat da. Baso eta lorategietan agertzen da, ondo deskonposatutako zurezko hondakinetan aberatsak diren lurzoruetan, klima tropikalean, Asiako hegoaldean, Afrikan, Amerikan eta Australian dago. Jangarria da.
Sinonimoak: Dictyophora phalloidea, Dictyophora indusiata, Hymenophallus indusiatus, Phallus daemonum, Dictyophora campanulata, Hymenophallus daemonum, Sophronia brasiliensis, Dictyophora speciosa, Dictyophora bicampanulata, Phallus speciosus, Phallus radicatus, Dictyophora radicata, Phallus tunicatus, Phallus tahitensis, Phallus brasiliensis, Dictyophora daemonum, Dictyophora nana, Phallus collaris, Dictyophora brasiliensis, Dictyophora collaris, Dictyophora tahitensis, Phallus diplopora, Dictyophora farlowii, Dictyophora braunii, Dictyophora phalloidea var. farlowii, Dictyophora callichroa, Dictyophora lilloi, Phallus callichrous, Phallus farlowii, Phallus moelleri, Phallus rochesterensis, Dictyophora phalloidea var. callichroa, Dictyophora phalloidea var. rochesterensis, Dictyophora baileyi, Dictyophora indusiata f. callichroa.

## Deskribapena

Eskorarpoa: 25cm-koa den estipite zuri batez osatua dago, kanpai itxurako txano koniko batez koroatua, gutxi gorabehera 2 eta 4cm-ko zabalerakoa, oliba-berde koloreko, usain txarreko eta gleba likatsuak estalita. Glebak esporak ditu, eta bere haragi ustelaren usainak, euliak eta beste intsektu batzuk erakartzen ditu eta hauek sakabanatzen dituzte. Indusioa zurtoina bilduaz agertzen da, enkaje forman, bolba hondakinetatik abiatu eta kapelaren oinarrira iristen dena. Bere formak belo bat gogorarazten du eta hemendik dator Ezkongaien belo izen arrunta.
Etimologia: Indusiatus epitetoa latinetik dator, barneko arropa jantzita, esan nahi duen “indūsîātus” hitzetik.

## Jangarritasuna

Jangarria.

### Nahasketa arriskua

Antzeko beste espezie batzuetatik bereiz daiteke, bere banaketagatik, tamainagatik, indusioaren kolorea eta luzeragatik.

## Erabilerak

Asian, heldugabeak zopa eta frijituetan janari gisa prestatzen dira. Txinan jakitzat hartzen da. Horretarako landu egiten da eta bolbatik atera eta gleba usaintsua agertu baino lehen kontsumitu behar da. Propietate sendagarriak egozten zaizkio eta Txinan VII. mendetik aipatzen da honetarako erabilia. Bere banaketa-eremuko herrialde batzuetan afrodisiakotzat hartzen da, baso-dilatatzaile gisa funtzionatzen baitu, biagra deitu ohi denaren efektu berberak dituelako. Bada espezie bat, horren pareko gisa, emakumeengan usaintzearekin bakarrik ere gehiegizko kitzikapena eragiten duena, Cordyceps sinesis-en kasua da.

### Banaketa eremua

Mundu osoan barreiatzen da, kontinente guztietan zehar, Antartikan izan ezik, eta habitat ugaritan garatzen da.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ Simpson DP. (1979). Cassell's Latin Dictionary (5 edición). London, UK: Cassell. p. 883. ISBN 0-304-52257-0..
* ↑ Phallus indusiatus: GBIF—the Global Biodiversity Information Facility.

## Kanpo estekak

* Datuak: Q2701671
* Multimedia: Phallus indusiatus / Q2701671